যুক্তরাষ্ট্রের ইহুদি ব্যবসায়ীদের সাহায্য নিয়ে ৫০ লাখ ডলার বা প্রায় ৪০ কোটি টাকায় তৈরি হয়েছে এই সিনেমা। পাশ্চাত্যের মিডিয়া এটিকে ‘স্বল্পব্যয়ে নির্মিত’ বলে বারবার প্রচার করে মূলত এর ইসলামবিদ্বেষী চরিত্র গৌণ করে দেখাতে যাচ্ছে। রহস্যজনক হলো, ক্যালিফোর্নিয়ায় সংশ্লিষ্ট কর্তৃপক্ষের অনুমতি না নিয়েই এটি বানানো সম্ভব হয়েছে। এর নির্মাতা শ্যাম নাকুলা বাসিলে (৫৫) মিসরের কপ্টিক খ্রিস্টান হলেও ইহুদিবাদী। পশ্চিমা মিডিয়াও স্বীকার করেছে, লোকটি প্রতারক মাত্র। ২০১০ সালের জুনে যুক্তরাষ্ট্রে তার ২১ মাস জেল হয়েছে। গত ১৫ সেপ্টেম্বর থেকে সে আত্মগোপনে। তবে বিশ্বেজুড়ে তীব্র নিন্দা প্রতিবাদেও তার নির্বিকার উক্তি : ‘ইসলামের দোষগুলো তুলে ধরেছি এই ছবিতে’। ক্ষমা চাওয়া দূরের কথা, সামান্য দুঃখবোধও ওর নেই বলে তিনি জানিয়ে দিয়েছেন। তার দেশ মিসরের একজন সালাফি আলেম বলেছেন, এই ছায়াছবি নির্মাণে জড়িতদের সর্বোচ্চ শাস্তি দেয়া উচিত। এদিকে ছবিটির এক অভিনেত্রী বলেছেন, ধর্মবিদ্বেষের বিষয়টি না জেনেই এতে তিনি অংশ নিয়েছেন।